Beatissime Pater humilis vester filius Joannes de Cabilone de Ailæco Bisunt. Diœces. Et princeps Auraget in villa sua de Nosereto dictæ Diœcesis in Hospitale pauperum quod est de jure patronatus ipsius principis quodque sui prædecessores domini de Aylay fundarunt et dotarunt ac quosdam Canonicos instituerunt. In quo Hospitale seu Ecclesia dictus princeps noviter octo Canonicatus fundavit et dotavit et pro totidem Canonicis secularibus nec non plures presbyteros et Clericos qui pro tempore in Officiis divinis in Ecclesia dicti Hospitalis ministrarent de Bonis sibi à Deo collatis institui procuravit et hujusmodi quinque Canonicorum presbyterorum et Clericorum concurrerunt agere proponit quod cum absque Sedis Apostolicæ suffragio juxta ejusdem principis desiderium commode fieri nequit. Cum autem beatissimus pater, prædicta villa de Nausereto sit infra Parochiam Prioratus de Nugiis Ord. Clun. dicta Diœcesis cujus ecclesia Parochialis est, consistat distans ab eisdem et ejus Ecclesia per quartam partem milliaris vel circa et in eadem Ecclesia dicti Hospitalis habitatores ejusdem villæ consueverint ab antiquis temporibus Missas et alia divina Officia audire eorum infantes facere baptizari, sed in Parochiali Ecclesia prædicta ejusdem Prioratus receperunt et recipiunt Ecclesiastica sacramenta et corpora decedentium in ipsa villa apud eamdem Ecclesiam seu cœmeterium dicti Prioratus sepeliri et in ipso Prioratu resident pro ipsis unus prior et unus Monachus dicti Ordinis aliquando et quandoque non, sed cura animarum Parochianorum prædicta Ecclesia Prioratus exerceatur per perpetuum Vicarium qui secularis existit etsi dictus Prioratus cum ejus Ecclesia prædicta perpetuo uniretur eidem Ecclesiæ Hospitalis præfati per hoc divinus cultus augmentaretur in ipsa Prioratus ejusdem et alia multa bona verosimiliter subsequi possent et etiam conditio Hospitalis et ejus Ecclesiæ prædictorum melior fieret supplicat F. V. humiliter dictus princeps quatenus præmissis piè attentis eumdem Prioratum de Nugiis nec non Ecclesiam Parochialem prędictam et in eadem constitutam olim perpetuam Vicariam pro eodem presbytero quorum omnium centum eidem ecclesię Hospitalis ejusdem cujus trecentarum librarum Turonensium parvorum fructus secundum eorum æstimationem valorem omnium non excedant perpetuo unire, incorporare et annectere dignemini; ita quod cedentibus vel decedentibus modernis Priore et Vicario præfatæ ipsius parochialis ecclesię vel eosdem Prioratum et Vicarium ac quemlibet simul vel successive dimittentibus etiamsi Prioratus et vicaria hujusmodi dispositioni Apostolicæ generaliter vel specialiter reservati existant liceat prædictis Canonicis corporalem possessionem eorumdem Prioratus Ecclesiæ et Vicariæ cum juribus et bonis nec non fructibus et redditibus earumdem et dicti Prioratus authoritate propria apprehendere et in usus eorum nec non Hospitalis et ipsius Ecclesiæ prædictorum perpetuo retinere ipsamque Parochialem Ecclesiam per idoneum canonicum ipsius Ecclesiæ pr?fati Hospitalis pro tempore facere gubernari Diœcesani loci et alterius cujuscumque super hoc minime requisita; ita tamen quod dictus prior nihilominus utatur in vita sua solitis fructibus dicti Prioratus salvis etiam juribus Episcopalibus et aliorum quorumque et cum non-obstantiis et clausulis opportunis. Fiat ut petitur et unimus VI. Datum Apud sanctum Antonium extra muros Florentiæ Nonas Novembris anno IV.